**ПРВИ РАЗРЕД 20.05. 2020.**

**Предмет: СРПСКИ ЈЕЗИК**

**Наставна јединица: Басне – избор, 2. део (обрада)**

( **НАПОМЕНА**: Пратећи садржаје на РТС2 подсетили сте се шта су басне, које сте басне упознали на претходном часу , које сте поуке научили и ко је био Доситеј Обрадовић. На данашњем часу наставили сте да читате басне које је написао Доситеј Обрадовић. Упознали сте басне **,,Коњ и магаре“** и **,,Бик и јелен“.** О свакој прочитаној басни сте разговарали. Добили сте објашњења за непознате и мање познате речи.У свеске сте записали: наслов басне ,,Коњ и магаре“, особине коња и магарета, поуку басне; наслов басне ,,Бик и јелен“, особине бика и јелена и поуку басне. Потом сте повезивали животиње са особинама које су показале у прочитаним баснама . Сазнали сте да се **20.мај** обележава као **Светски дан пчела** и неке занимљивости о овим вредним инсектима.)

**Домаћи задатак :**

Напишите која вам се басна највише допала и због чега, а према упутствима која је дала учитељица. Ако желите одабрану басну можете илустровати.

**Предмет: МАТЕМАТИКА**

**Наставна јединица**: **Динар, кованице и новчанице до 100 динара (утврђивање)**

( **НАПОМЕНА**: Пратећи садржаје на РТС2 обновили сте шта је новац, новчанице до 100 динара (металне – кованице и папирне) које се користе у Србији. Потом сте заједно са учитељицом решавали задатке ( пребројавање новца – колико новца имaју деца ; иста сума – различите кованице; којим новчаницама – папирним и кованицама можемо платити одређени рачун; приказивање новчаног износа са одрeђеним бројем новчаница; колики је кусур ако се купе одређени артикли.)

**Домаћи задатак:**

У уџбенику на стр. 49. урадите 4, 5. и 6. задатак.

**Предмет: ФИЗИЧКО И ЗДРАВСТВЕНО ВАСПИТАЊЕ**

**Наставна јединица: Вежбе у кућним условима**

( **НАПОМЕНА**: Пратећи садржаје на РТС2 научили сте нове вежбе које можете
 изводити у кућним условима. Одаберите вежбе које су вам се највише допале и
 изводите их у слободном времену. Када размишљате да ли да вежбате , сетите се
 изреке: **У ЗДРАВОМ ТЕЛУ - ЗДРАВ ДУХ** !

**Предмет:** **ЛИКОВНА КУЛТУРА**

**Наставна јединица: Преобликовање ( предмети и материјали погодни за преобликовање – оштећени предмети, амбалажа, остаци тканина...)**

( **НАПОМЕНА**: Пратећи садржаје на РТС2 прво сте као уводну активност имали
 решавање укрштенице и открили њено решење **ПРИРОДА**. Обновили сте шта је
 природа , да је **22.април – Дан планете Земље**, како можемо сачувати нашу планету.
 На данашњем часу научили сте како и сами можете томе допринети. То можете
 учинити тако што сами себи можете направити играчке – кловна и лутку од
 различитих материјала. Предлог учитељице је да од разних материјала можете
 направити и животиње. Потом сте заједно са учитељицом решавали ребус и добили
 решење **ЧУВАЈМО ОКОЛИНУ**.)

**Задатак за самостални рад**:

 Од различитих материјала и амбалаже направите играчку по жељи.

**Предмет: ГРАЂАНСКО ВАСПИТАЊЕ**

**Наставна јединица:** **Право на игру**

**ДЕЦА ИМАЈУ ПРАВО НА ИГРУ И СЛОБОДНО ВРЕМЕ.** (Према Конвенцији - најзначајнијем међународном документу о правима детета )

**Упутства за рад**

Напиши:

**1.** Која је твоја омиљена играчка ?

**2.** Зашто вам је она омиљена ?

**3.** Којих се игара најрадије играте ?

**4.** Да ли сте сами смислили неку игру и коју ?

**5.** Нацртајте своју омиљену играчку.